Diari Oficial de la Generalitat Valenciana


Sumari del DOGV 3912, del 08-01-2001 (2000/10418)

RESOLUCIÓ de 5 de desembre de 2000, de la secretària general de la Conselleria d'Economia, Hisenda i Ocupació, per la qual s'adjudiquen deu beques per a postgraduats per a la realització de pràctiques professionals en les distintes unitats administratives d'aquesta conselleria.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3912

Data del DOGV
:   08-01-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/10528


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 5 de desembre de 2000, de la secretària general de la Conselleria d'Economia, Hisenda i Ocupació, per la qual s'adjudiquen deu beques per a postgraduats per a la realització de pràctiques professionals en les distintes unitats administratives d'aquesta conselleria. [2000/X10506]
  
Atés que, per Ordre de 16 d'octubre de 2000, del conseller d'Economia, Hisenda i Ocupació (DOGV núm. 3.866, de 27 d'octubre de 2000), es convocaren dotze beques per a postgraduats per a la realització de pràctiques professionals en les distintes unitats administratives d'aquesta conselleria.
  
Atés que existeix consignació pressupostària suficient a càrrec de l'aplicació 22.01.113.66.3, línia de subvenció 405/000/00 del pressupost de la Generalitat Valenciana per a l'any 2000.
  
Vista la proposta de la Comissió Avaluadora, de data 4 de desembre de 2000, continguda en l'acta estesa a l'efecte, en la qual s'ha procedit a l'estudi i selecció de les sol·licituds presentades aplicant el barem establit en la base quarta de la convocatòria.
  
Vistes les facultats que em confereix la base setena de la convocatòria, resolc:
  
Primer
  
Adjudicar deu de les dotze beques convocades per a postgraduats per a la realització de pràctiques professionals en les distintes unitats administratives d'aquesta conselleria, als beneficiaris que es relacionen en l'annex número 1 i autoritzar i disposar la despesa per import de 81.290 pessetes (488,56 euros) per a cadascun d'ells.
  
Segon
  
Declarar deserta una de les tres beques de la classe C (persones llicenciades en Informàtica) i la beca de la classe E (enginyers/es industrials).
  
Tercer
  
El període de gaudiment de les beques començarà el dia 18 de desembre de 2000, i es prolongarà durant un any natural prèvia autorització de la corresponent pròrroga en 2001. La secretària general ordenarà les activitats i establirà la dedicació dels becaris segons els criteris dels seus propis serveis i mitjans.
  
Quart
  
Constituir una borsa de reserva prioritzada, amb les persones que es relacionen en l'annex número 2, que gaudiran una beca en cas de renúncia, desistiment o incompliment de les obligacions per part dels becaris.
  
Cinqué
  
Desestimar les sol·licituds presentades per la resta dels aspirants pels motius que a continuació s'expressen:
  
1. Per haver presentat les sol·licituds fora del termini reglamentari, annex número 3.
  
2. Per no acreditar la titulació exigida per a la beca sol·licitada, annex número 4.
  
Contra aquesta resolució, que posa fi a la via administrativa, es podrà interposar potestativament recurs de reposició davant l'òrgan que ha dictat l'acte, en el termini d'un mes comptat des de l'endemà de la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptat des de l'endemà de la seua publicació, de conformitat amb el que estableixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que s'utilitze qualsevol altra via que es considere oportuna.
  
València, 5 de desembre de 2000.- La secretària general: Cristina Serrano Mateo.
  
 Conselleria de Cultura i Educació